CELEX: 32010R0515
Language: sk
Date: 2010-06-15 00:00:00
Title: Nariadenie Komisie (EÚ) č. 515/2010 z  15. júna 2010 , ktorým sa mení a dopĺňa nariadenie (ES) č. 1137/2007, pokiaľ ide o používanie kŕmnej doplnkovej látky Bacillus subtilis (O35) v krmive obsahujúcom lasalocid sodný, maduramycín amónny, monenzín sodný, narazín, salinomycín sodný a semduramycín sodný  (Text s významom pre EHP)

16.6.2010   
            
            
               SK
            
            
               Úradný vestník Európskej únie
            
            
               L 150/44
            
         NARIADENIE KOMISIE (EÚ) č. 515/2010
   z 15. júna 2010,
   ktorým sa mení a dopĺňa nariadenie (ES) č. 1137/2007, pokiaľ ide o používanie kŕmnej doplnkovej látky Bacillus subtilis (O35) v krmive obsahujúcom lasalocid sodný, maduramycín amónny, monenzín sodný, narazín, salinomycín sodný a semduramycín sodný
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V nariadení (ES) č. 1831/2003 sa stanovuje možnosť pozmeniť povolenie kŕmnej doplnkovej látky na základe žiadosti držiteľa povolenia a stanoviska Európskeho úradu pre bezpečnosť potravín (ďalej len „úrad“).
            
         
               (3)
            
            
               Používanie prípravku z mikroorganizmu Bacillus subtilis DSM 17299 sa povolilo pre kurčatá na výkrm na desať rokov nariadením Komisie (ES) č. 1137/2007 z 1. októbra 2007 o povolení Bacillus subtilis (O35) ako kŕmnej doplnkovej látky (2).
            
         
               (4)
            
            
               Držiteľ povolenia predložil žiadosť o zmenu povolenia tejto doplnkovej látky, aby ju bolo možné používať v krmive pre kurčatá na výkrm, ktoré obsahuje kokcidiostatiká lasalocid sodný, maduramycín amónny, monenzín sodný, narazín, salinomycín sodný a semduramycín sodný. Držiteľ povolenia predložil na podporu svojej žiadosti príslušné údaje.
            
         
               (5)
            
            
               Úrad dospel vo svojom stanovisku z 10. marca 2010 k záveru, že doplnková látka Bacillus subtilis DSM 17299 je kompatibilná s lasalocidom sodným, maduramycínom amónnym, monenzínom sodným, narazínom, salinomycínom sodným a semduramycínom sodným (3).
            
         
               (6)
            
            
               Podmienky stanovené v článku 5 nariadenia (ES) č. 1831/2003 sú splnené.
            
         
               (7)
            
            
               Nariadenie (ES) č. 1137/2007 by sa preto malo zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 1137/2007 sa nahrádza znením v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. júna 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 256, 2.10.2007, s. 5.
   
      (3)  The EFSA Journal 2010; 8(3):1552 [7 strán].
   
      PRÍLOHA
      
         
            „PRÍLOHA
            
                        Identifikačné číslo doplnkovej látky
                     
                     
                        Názov držiteľa povolenia
                     
                     
                        Doplnková látka
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec platnosti povolenia
                     
                  
                        CFU/kg kompletného krmiva s obsahom vlhkosti 12 %
                     
                  
                        
                           Kategória zootechnických doplnkových látok. Funkčná skupina: stabilizátory črevnej mikroflóry.
                        
                     
                  
                        4b1821
                     
                     
                        Chr. Hansen A/S
                     
                     
                        
                           Bacillus subtilis DSM 17299
                     
                     
                        
                                     
                                 
                                 
                                    Zloženie doplnkovej látky
                                    Prípravok z Bacillus subtilis DSM 17299 s obsahom najmenej 1,6 × 109 CFU/g doplnkovej látky
                                 
                              
                                     
                                 
                                 
                                    Charakterizácia účinnej látky
                                    
                                       Bacillus subtilis DSM 17299 spórový koncentrát
                                 
                              
                                     
                                 
                                 
                                    Analytická metóda (1)
                                    
                                    Meranie metódou platňového nanášania s použitím tryptón sójového agaru s predhrievaním vzoriek krmiva
                                 
                              
                     
                        Kurčatá na výkrm
                     
                     
                        —
                     
                     
                        8 × 108
                        
                     
                     
                        1,6 × 109
                        
                     
                     
                        
                                    1.
                                 
                                 
                                    V návode na použitie doplnkovej látky a premixu je potrebné uviesť teplotu pri skladovaní, čas použiteľnosti a stabilitu pri granulovaní.
                                 
                              
                                    2.
                                 
                                 
                                    Môže sa povoliť použitie v krmive obsahujúcom povolené kokcidiostatiká: diklazuril, halofuginón, robenidín, dekochinát a narazín/nikarbazín, lasalocid sodný, maduramycín amónny, monenzín sodný, narazín, salinomycín sodný a semduramycín sodný.
                                 
                              
                     
                        22.10.2017
                     
                  
      
      
         (1)  Podrobné informácie o analytických metódach sú k dispozícii na tejto webovej stránke referenčného laboratória Spoločenstva: www.irmm.jrc.be/crl-feed-additives“.